
ŠAKIŲ RAJONO SAVIVALDYBĖS ADMINISTRACIJOS DIREKTORIUS 

ĮSAKYMAS

DĖL LĖŠŲ IŠ PASKOLOS SKYRIMO

2015 m. gruodžio  21 d. Nr. AT-1376
Šakiai


Vadovaudamasi rajono savivaldybės tarybos 2009 m. sausio 22 d. sprendimu Nr. T-6 „Dėl savivaldybės administracijos nuostatų tvirtinimo“ 24 punktu bei 2015 m. gegužės 7 d. pasirašyta Kreditavimo  sutartimi Nr. K201505-0016, 


į p a r e i g o j u  savivaldybės administracijos Biudžeto ir turto skyriaus vedėją Egidiją Grigaitienę gautas paskolos lėšas 9 417 Eur (devynis tūkstančius keturis šimtus septyniolika eurų) skirti savivaldybės administracijai. Iš jų:


1. Apmokėti už Šakių rajono savivaldybės kompleksinio teritorijų planavimo dokumentų, Šakių rajono savivaldybės teritorijos bendrojo plano sprendinių ir savivaldybės dalių bendrųjų planų sprendinių įgyvendinimo programą – 6 250 Eur (šešis tūkstančius du šimtus penkiasdešimt eurų). Lėšas nukreipti Regioninės plėtros ir bendruomeninių iniciatyvų programos vykdymui (kodas 04) į valstybės funkciją 01.06.01.11., į ekonominę funkciją 3.1.2.1.1.5.;


2. Seniūnijų (Gelgaudiškio seniūnijos) techninės bazės atnaujinimui (traktoriaus Foton 404 K) įsigijimui – 3 167 Eur (tris tūkstančius vieną šimtą šešiasdešimt septynis eurus). Lėšas nukreipti Švarios, sveikos aplinkos ir energijos taupymo programos vykdymui (kodas 12) į valstybės funkciją 05.06.01.02., į ekonominę funkciją 3.1.1.3.1.1..

